CELEX: 32007R1501
Language: lt
Date: 2007-12-18 00:00:00
Title: 2007 m. gruodžio 18 d. Komisijos reglamentas (EB) Nr. 1501/2007 dėl leidimo naudoti endo-1,4-beta-ksilanazę EC 3.2.1.8 (Safizym X) kaip pašarų priedą pagal naują paskirtį (Tekstas svarbus EEE)

19.12.2007   
            
            
               LT
            
            
               Europos Sąjungos oficialusis leidinys
            
            
               L 333/57
            
         
      KOMISIJOS REGLAMENTAS (EB) Nr. 1501/2007
   2007 m. gruodžio 18 d.
   dėl leidimo naudoti endo-1,4-beta-ksilanazę EC 3.2.1.8 (Safizym X) kaip pašarų priedą pagal naują paskirtį
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 yra nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti šio reglamento priede nurodytą preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo pagal naują paskirtį naudoti endo-1,4-beta-ksilanazę EC 3.2.1.8, gautą iš Trichoderma longibrachiatum (CNCM MA 6–10) (Safizym X) kaip antims skirtą pašarų priedą, skirtiną prie priedų kategorijos „zootechniniai priedai“.
            
         
               (4)
            
            
               Neterminuotas leidimas naudoti endo-1,4-beta-ksilanazę EC 3.2.1.8, gautą iš Trichoderma longibrachiatum (CNCM MA 6–10), mėsinių viščiukų lesaluose buvo suteiktas Komisijos reglamentu (EB) Nr. 1453/2004 (2), mėsinių kalakutų – Komisijos reglamentu (EB) Nr. 943/2005 (3), vištų dedeklių – Komisijos reglamentu (EB) Nr. 1810/2005 (4), leidimas dešimt metų naudoti minėtą preparatą paršelių (atjunkytų) pašaruose buvo suteiktas Komisijos reglamentu (EB) Nr. 497/2007 (5).
            
         
               (5)
            
            
               Buvo pateikta naujų duomenų, kuriais pagrindžiamas prašymas leisti naudoti šį preparatą ančių lesaluose. Europos maisto saugos tarnyba (toliau – Tarnyba) 2007 m. liepos 10 d. priimtoje nuomonėje padarė išvadą, kad endo-1,4-beta-ksilanazės EC 3.2.1.8, gautos iš Trichoderma longibrachiatum (CNCM MA 6–10) (Safizym X), preparatas neturi neigiamos įtakos gyvūnų sveikatai, žmonių sveikatai ar aplinkai (6). Ji taip pat padarė išvadą, kad šis preparatas nekelia jokio kito pavojaus, dėl kurio pagal Reglamento (EB) Nr. 1831/2003 5 straipsnio 2 dalį būtų galima atsisakyti išduoti leidimą naudoti preparatą papildomos kategorijos gyvūnų pašaruose. Pagal tą nuomonę preparatas veiksmingai gerina pašarų virškinimą. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo kiekio pašaruose analizės metodo ataskaita, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija.
            
         
               (6)
            
            
               Šio preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą.
            
         
               (7)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. gruodžio 18 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  OL L 269, 2004 8 17, p. 3.
   
      (3)  OL L 159, 2005 6 22, p. 6.
   
      (4)  OL L 291, 2005 11 5, p. 5. Reglamentas su pakeitimais, padarytais Reglamentu (EB) Nr. 184/2007(OL L 63, 2007 3 1, p. 1).
   
      (5)  OL L 117, 2007 5 5, p. 11.
   
      (6)  2007 m. liepos 10 d. priimta Gyvūnų pašaruose naudojamų priedų, produktų ar medžiagų mokslinės grupės nuomonė dėl fermentinio preparato Safizym X (endo-1,4-beta-ksilanazė), kaip antims skirto pašarų priedo, pagal Reglamentą (EB) Nr. 1831/2003, saugos ir veiksmingumo. EMSA leidinys (2007 m.) 520, p. 1–8.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
                  (Prekinis pavadinimas)
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio pašaro, kurio drėgnis yra 12 %
               
            
                  Zootechninių priedų kategorija. Funkcinė grupė: virškinimo stimuliatoriai
               
            
                  4a1613
               
               
                  Société Industrielle Lesaffre
               
               
                  endo-1,4-beta-ksilanazė
                  EC 3.2.1.8
                  (Safizym X)
               
               
                  
                               
                           
                           
                              Priedo sudėtis:
                              endo-1,4-beta-ksilanazės EC 3.2.1.8, gautos iš Trichoderma longibrachiatum (CNCM MA 6–10W) preparatas, turintis ne mažiau kaip:
                              
                                           
                                       
                                       
                                          Miltelių: 70 000 IFP (1)/g
                                       
                                    
                                           
                                       
                                       
                                          Skysčių: 7 000 IFP/ml
                                       
                                    
                        
                               
                           
                           
                              Veikliosios medžiagos apibūdinimas:
                              endo-1,4-beta-ksilanazė EC 3.2.1.8, gauta iš Trichoderma longibrachiatum (CNCM MA 6–10W)
                           
                        
                               
                           
                           
                              Analizės metodas (2):
                              Redukuojančių cukrų bandymas, siekiant nustatyti endo-1,4-beta-ksilanazę, taikant kolorimetrinę reakciją su dinitrosalicilo rūgšties reagentu redukuojančių cukrų išeigai nustatyti.
                           
                        
               
                  Antys
               
               
                  —
               
               
                  700 IFP
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Rekomenduojama dozė kilograme visaverčio pašaro: 2 800 IFP
                           
                        
                              3.
                           
                           
                              Naudoti kombinuotuosiuose pašaruose, turinčiuose daug nekrakmolingų polisacharidų (ypač arabinoksilanų), pvz., kurių sudėtyje yra daugiau kaip 50 % kviečių.
                           
                        
               
                  2018 1 8
               
            
         (1)  1 IFP – fermento, kuris, esant 4,8 pH ir 50 °C temperatūrai, iš avižų ksilano atpalaiduoja 1 mikromolį redukuojančių angliavandenių (ksilozės ekvivalentai) per minutę, kiekis.
      
         (2)  Išsamų analizės metodų aprašymą galima rasti šiuo Bendrijos etaloninės laboratorijos adresu: www.irmm.jrc.be/crl-feed-additives